Държавен вестник, бр. 39, 2015 г., стр. 33

БРОЙ  39	
Д Ъ Р Ж А В Е Н  В Е С Т Н И К 	
СТР.  33  
д) Федерална република Германия – чл. 9 
противоречи на Регламент (ЕО) № 1234/2007 г.; 
чл. 1, ал. 2, чл. 2, ал. 1, чл. 6, 14, 20, 29 – упо­
требените понятия противоречат на Регламент 
(ЕО) № 1234/2007 г. (л. 163 – 164). 
16. На 24.09.2012 г. началник-отдел в Гене­
ралната дирекция „Предприятия и промишле­
ност“ на Комисията на Европейския съюз, по 
повод запитване на „Кодап“ – ЕООД, л. 89, 
посочил, че:
а) нотифицираният проект на Наредбата е 
бил приет на 19.06.2012 г. преди изтичането 
на периода на статукво, предвиден в чл. 9 
от Директива 98/34/ЕО, в резултат на което 
процедурата по нотификация е приключена;
б) приемането на нотифициран проект преди 
изтичането на периода на статуквото е нару­
шение на чл. 9 от Директива 98/34;
в) според Съда на Европейския съюз на­
рушението на задължението за отлагане на 
приемането на проект за технически регламент 
е съществен процедурен дефект, който прави 
приетия регламент неприложим спрямо частни 
лица.
17. На 2.10.2012 г. заместник-министърът на 
земеделието и храните изпратил нотификация 
на „коригиран текст на проект на Наредба за 
специфичните изисквания към млечните проду­
кти, нотифициран под номер 2012/0347/BG“, л. 
167 – 183. В приложените нотификационни съ­
общения България посочила, че ще се съобрази 
с бележките на Комисията, по отношение на 
бележките на: Република Австрия – не проти­
воречат на Регламент (ЕО) № 1234/2007 г. и на 
принципа на взаимното признаване; Република 
Франция – чл. 30 не противоречи на Директива 
2000/13/ЕО; Кралство Испания – чл. 9 не про­
тиворечи на Приложение ХV на Регламент (ЕО) 
№ 1234/2007 г., приема бележките по чл. 20 
и 29, чл. 25 въвежда Директива 2000/13/ЕО. 
18. На 16.11.2012 г. заместник-министърът на 
земеделието и храните информирал Комисията 
за приемане от България на препоръките за 
чл. 2, ал. 1, чл. 4, 9, 17, 21 и § 1, т. 1 от ноти­
фицирания проект, л. 185 – 186. 
19. На 4.12.2012 г. заместник-министърът 
на земеделието и храните представил на Ко­
мисията окончателния вариант на Наредбата, 
л. 187 – 202. Представеният текст съдържа 30 
члена, един параграф допълнителна разпоредба 
и седем параграфи преходни и заключителни 
разпоредби. 
Направени са промени на:
чл. 1, ал. 3 – „За продукти, произведени 
извън територията на Република България и 
предлагани на българския пазар, се прилагат 
само изискванията за превод на наименованията, 
които са в съответствие с наредбата.“
чл. 28 със съдържанието на чл. 30 от проекта, 
приет от Министерския съвет на 9.05.2012 г.;
чл. 31 няма. 
20. На 5.12.2012 г. министърът за земедели­
ето и храните внесъл в Министерския съвет 
проект на изменение на Постановление на 
Министерския съвет за изменение и допълне­
ние на Наредбата за специфичните изисквания 
към млечните продукти, 90 – 92, 110 – 125. В 
доклада е посочено, че:
измененията са във връзка с постъпилите 
коментари и бележки на държави членки; 
последните налагат „удължаване на гратис­
ния период за привеждане в съответствие с 
изискванията на наредбата на производителите 
на мляко, млечни и имитиращи продукти, съ­
държащи в състава си мляко, до 31.12.2012 г.“;
останалите изменения „имат уточняващ и 
редакционен характер“;
изменения са предвидени във:
член 1, ал. 3 – нов;
член 2 – относно наименованията „мляко“ 
и „сурово мляко“, „млечни продукти“, „прера­
ботени продукти“ и др. 
„проектът не е свързан с въвеждане на ак­
тове на Европейския съюз“;
проектът „няма да доведе пряко и/или кос­
вено въздействие върху държавния бюджет“;
проектът „е публикуван на интернет стра­
ницата на Министерството на земеделието и 
храните и Портала за обществени консултации“.
„има постъпило едно становище“ – в съгласу­
вателната таблица са посочени две становища: 
на Министерството на здравеопазването за 
техническа корекция и на адв. Галина Петкова.
21. На 19.12.2012 г. – т. 56 от дневния ред, 
Министерският съвет приел проект на Поста­
новление на Министерския съвет за изменение 
и допълнение на Наредбата за специфичните 
изисквания към млечните продукти, л. 97 – 109: 
а) изменени са чл. 1, ал. 3, чл. 2, чл. 4, ал. 1, 
чл. 9, 17, 18, 20, 21, 23, чл. 24, ал. 3, чл. 28, 30, 
§ 1, т. 1 и 2, § 2 – създава се „гратисен период 
до 31.12.2012 г.“, т. 17 от приложението към чл. 3;
б) на заседанието на Министерския съвет 
присъствали министър-председателят и трина­
десет министри;
в) няма данни за станали разисквания.
22. На 3.10.2012 г. „Млечни продукти Тра­
кия“ – ЕООД, сдружение „Национална асоци­
ация на млекопреработвателите в България“ и 
„Кодап“—ЕООД, оспорили пред съда Наредбата 
за специфичните изисквания към млечните 
продукти. По жалбите било образувано адми­
нистративно дело №  12944/2012 г. Оспорена 
била както наредбата като цяло, така и нейни 
отделни части – чл. 1, ал. 1, т. 4  и ал. 2; чл. 5 
до 24 включително; чл. 31, ал. 4, 5 и 6. 
23. На 16.01.2013 г. с допълнителна жалба 
сдружение „Национална асоциация на мле­
копреработвателите в Република България“ 
оспорило и приетите изменения на Наредба­
та. Изменената наредба оспорили и „Млечни 
продукти Тракия“ – ЕООД, и „Кодап“ – ЕООД.
24. На 1.04.2013 г. с Решение № 4484 Върхов­
ният административен съд отменил Наредбата 
за специфичните изисквания към млечните 
продукти.